Na temelju članka 11. stavak 1. Pravilnika o potpori poljoprivrednicima radi ublažavanja posljedice epidemije COVID-19 na njihovo poslovanje u 2020. godini ("Županijski glasnik" broj 13/20.) Povjerenstvo za potporu poslovanju poljoprivrednicima objavljuje

J A V N I  P O Z I V
za dodjelu potpora poljoprivrednicima 
radi ublažavanja posljedica epidemije 

COVID-19 na njihovo poslovanje u 2020. godini
1. PREDMET JAVNOG POZIVA

Predmet ovoga Javnog poziva je prikupljanje zahtjeva za dodjelu potpora iz Proračuna Osječko-baranjske županije za 2020. godinu poljoprivrednicima radi ublažavanja posljedice epidemije COVID-19 na njihovo poslovanje u 2020. godini na području Osječko-baranjske županije (nastavno: Županija).
Potpora iz prethodnog stavka podrazumijeva nepovratna financijska sredstva odobrena iz Proračuna Županije za 2020. godinu. 

2. NAMJENA I VISINA MOGUĆE POTPORE
Potpora poslovanju poljoprivrednicima uslijed epidemije COVI-19 odobrava se za prihvatljive troškove obveznog osiguranja s osnova poljoprivrede, a koji se odnose na troškove doprinosa za mirovinsko i zdravstvenog osiguranja za travanj i svibanj 2020. godine. 
Prihvatljivi korisnici potpore su obiteljska poljoprivredna gospodarstva kojima prihodi od obavljanje djelatnosti poljoprivrede kao osnovnog zanimanja u travnju i svibnju 2020. godine za 20% i više  smanjen u odnosu na prihode od navedene djelatnosti u travnju i svibnju 2019. godine.  
Intenzitet potpore iznosi do 60% prihvatljivih troškova, a najviše do 1.500,00 kuna po jednom obiteljskom poljoprivrednom gospodarstvu. 

U postupku odobravanja potpora primjenjuju se odredbe važeće Uredbe Europske unije 1408/2013. i Uredbe Komisije (EU) 2019/346 o dodjeli potpora male vrijednosti  u poljoprivrednom sektoru.
3.   UVJETI ZA PODNOŠENJE ZAHTJEVA
Korisnici potpore su fizičke osobe koje na području Osječko-baranjske županije imaju prebivalište, upisani su u Upisnike poljoprivrednih gospodarstava, osigurani su po osnovi obavljanja djelatnosti poljoprivrede kao osnovnog zanimanja i nisu obveznici poreza na dohodak
4. POTREBNA DOKUMENTACIJA

Potpore se odobravaju temeljem podnesenih zahtjeva za dodjelu potpora na propisanom obrascu. 

Podnositelj zahtjeva za odobravanje potpore mora priložiti sljedeću dokumentaciju:
1. Popunjeni obrazac Zahtjeva (ispunjen, ovjeren i potpisani obrazac zahtjeva)
2. preslika Rješenja u Upisnik obiteljskih poljoprivrednih gospodarstava ili Rješenja o upisu u Upisnik poljoprivrednih gospodarstava,

3. elektronički zapis podataka iz područja radnih odnosa putem web stranice HZMO i/ili sustava e-građani i/ili potvrda o prijavno-odjavnim podacima evidentiranim u HZMO,

4. dokaz o izvršenom plaćanju obveznog osiguranja za travanj i svibanj 2020. godine,

5. dokazi o prodaji vlastitih poljoprivrednih proizvoda putem tržnice, na kućnom pragu ili drugim prodajnim kanala (preslike ugovora o zakupu prodajnog mjesta na tržnicama, prodaji na kućnom pragu ili dokaz o prodaji drugim prodajnim kanalima, podaci iz Evidencije o poljoprivrednoj proizvodnji i prodaji vlastitih poljoprivrednih proizvoda) 
6. dokaz da su prihodi od obavljanje djelatnosti poljoprivrede u travnju i svibnju 2020. godine za 20% i više smanjeni u odnosu na prihode od navedene djelatnosti u travnju i svibnju 2019. godine, (podaci o prihodima od prodaje poljoprivrednih proizvoda u odnosu travanj, svibanj 2019. godine /travanj, svibanj 2020. godine, a prema Evidenciji o poljoprivrednoj proizvodnji i prodaji vlastitih poljoprivrednih proizvoda za navedene mjesece. Za 2019. godinu podaci prema godišnjoj poreznoj prijavi, a za 2020. godinu prema Evidenciji o poljoprivrednoj proizvodnji i prodaji vlastitih poljoprivrednih proizvoda)  

7. Potvrdu Porezne uprave da nisu obveznici poreza na dohodak,

8. Izjavu da nije u sustavu PDV-a ( Izjava o poreznom statusu- ispunjen i potpisan obrazac)
9. Izjavu da za istu namjenu nisu primili potporu iz drugih izvora, ( ispunjen i potpisan obrazac)
10. Izjava o svim potporama male vrijednosti koje je korisnik primio u tekućoj fiskalnoj godini i prethodne dvije na propisanom obrascu, (ispunjen i potpisan obrazac)
11. Izjava o svim potporama male vrijednosti povezanih subjekata (ispunjen i potpisan obrazac izjave ukoliko je podnositelj zahtjeva povezan sa poslovnim subjektima)

12. Potvrdu Porezne uprave o nepostojanju duga prema državnom proračunu

13. Potvrdu banke o IBAN-u podnositelja zahtjeva (potvrda banke o IBAN-u žiro računa podnositelja zahtjeva)
14. Privolu za prikupljanje i obradu osobnih podataka ( ispunjen i potpisan obrazac)
5. NAČIN, MJESTO I ROK PODNOŠENJA ZAHTJEVA
Obrazac zahtjeva i obrasci potrebnih izjava mogu se podići u Upravnom odijelu za poljoprivredu Osječko-baranjske županije ili na internetskim stranicama Županije www.obz.hr te se isti s propisanom dokumentacijom dostavlja osobno ili poštom  na adresu 
Osječko-baranjska županija

Upravni odjel za poljoprivredu

Županijska 4

31000 Osijek 

uz naznaku: „Za dodjelu potpora poljoprivrednicima  radi ublažavanja posljedica epidemije  COVID-19 na njihovo poslovanje u 2020. godini“

Ovaj javni poziv objavljuje se na internetskim stranicama Županije.
Javni poziv je otvoren od 7. prosinca 2020. godine do utroška sredstava planiranih u Proračunu Županije za 2020. godinu, a najkasnije do 31. prosinca 2020. godine.

Sve informacije mogu se dobiti u Upravnom odijelu za poljoprivredu Osječko-baranjske županije ili na telefon 031/221-589.
6. OSTALE INFORMACIJE

Prijave se obrađuju te se o njima odlučuje redosljedom zaprimanja.
Svi nepotpuni i nepravovremeno podneseni zahtjevi, kao i zahtjevi koji nisu dostavljeni na propisanim obrascima odnosno zahtjevi podneseni protivno uvjetima iz ovoga javnog proziva neće biti razmatrani, a čemu će podnositelj biti pismneo obaviješten.

Odluku o dodijeli potpore donosi Župan na prijedlog Povjerenstva za potpore poslovanju poljoprivrednicima iz Proračuna Osječko-baranjske županije za 2020. godinu, koja se objavljuje na internetskim stranicama Županije najkasnije u roku 15 dana od dana njezinog donošenja.

S korisnikom potpore zaključuje se ugovor kojim se uređuju međusobna prava i obveze korisnika i Županije.

